kardosdrur/scandi-wiki huggingface dataset:
Stig Pryds

Stig Pryds (født 5. maj 1973) er en dansk elitefridykker, fordragsholder og personlig coach.  

Pryds er opvokset i Nyborg og bor i dag på Langeland.

Pryds har slået Danmarksrekorden i dybdedykning uden finner (70 m), samt opnået en samlet 2. plads og en 5. plads ved de Nordiske Mesterskaber og Verdensmesterskaberne i forskellige fridykningskategorier.

Referencer 

Dykkere
Personer fra Langeland
VM i skak 2016

Verdensmesterskabet i skak 2016 blev afholdt i New York 11. - 30. november 2016. De to modstandere var den siddende verdensmester, Magnus Carlsen, Norge, og vinderen af kandidatturneringen Sergej Karjakin, Rusland.
Da kampen 28. november stod lige efter 12. parti, skulle matchen afgøres 30. november med 4 partier hurtigskak; var stillingen stadig lige, gik man over til 4 partier lynskak. Var kampen herefter fortsat uafgjort, spilledes endelig et parti Armageddon lynskak, en matchform der fremtvinger en afgørelse.

Carlsen vandt imidlertid de to sidste partier hurtigskak, hvorfor han blev matchens samlede vinder og genvandt sit verdensmesterskab.

Oversigt med resultater 

VM-matcher i skak
Sport i 2016
Kiralitet

Kiralitet omhandler flere emner:

 Kiralitet (fysik) – spejling af f.eks. partikler
 Kiralitet (kemi) – spejling af f.eks. molekyler
 Kiralitet (matematik) – spejling inden for matematikken
Frigang (fængsel)

Frigang er en udgang fra et fængsel eller et arresthus. En frigang er en daglig udgang til et arbejde eller en uddannelse som den indsatte ikke kan gennemføre i fængslet.
Afsonere i de danske fængsler og arresthuse, har mulig for at gå frigang i den sidste del af afsoningstiden.

For at få lov til at gå frigangen skal:

 Frigangen skal være formålstjenestelig
 Der må ikke være Misbrugsrisiko
 Hensynet til retshåndhævelsen må ikke tale imod frigang

Yderligere betingelser for at gå frigang er:

 Den indsatte skal udstå fængselsstraf i 5 måneder eller mere.
 1/3 af straffen skal være afsonet og den indsatte skal opfylde betingelserne for at få udgang fra fængslet.

Frihedsberøvelse
Sandkås Odde

Sandkås Odde (tidligere også kald for Hullenakke) er en halvø på øen Bornholm i Danmark. 

Svaneke Fyr er placeret på Sandkås Odde ved Svaneke på østsiden af Bornholm.

Tidligere har der været et bådehavn syd for Sandkås Odde, kaldet "Frennehavn".

Kilder 

Bornholms kyst
Halvøer i Danmark
Stine Carsten Kendal

Stine Carsten Kendal (født 10. december 1971) er en dansk erhvervsleder, som i december 2016 afløste Mette Davidsen-Nielsen som administrerende direktør på dagbladet Information, hvis udviklingsdirektør hun var indtil da. Hun er uddannet cand.scient.pol. fra Københavns Universitet 1991-98 og har siden videreuddannet sig i kommunikation og ledelse i mediebranchen.

Før hun blev udviklingsdirektør på Information/iBureauet i 2013 havde hun haft lederstillinger hos medierådgivningsfirmaet Kontrabande hhv. Mandag Morgen.

Referencer 

Erhvervsfolk fra Danmark
Erhvervskvinder
Personer i Kraks Blå Bog
Audio, Video, Disco

Audio, Video, Disco er det andet studiealbum udgivet af det franske band Justice. Albummet blev udgivet 24. oktober 2011.
 

Album fra 2011
A Cross the Universe

A Cross the Universe er det første livealbum udgivet af det franske band Justice. Albummet udkom i 2008.

Liveshowet blev optaget til en koncert i San Francisco, Californien den 27. marts, 2008. Livealbummet fulgte med en DVD af en film med samme titel. Filmen er et indblik i Justice tourné i Amerika.

Filmen er blevet instrueret af Roman Gavras, So-Me og Justice.

Titlen er et ordspil på The Beatles sangen "Across the Universe".

Kilder

Album fra 2008
Album fra Frankrig
Livealbum fra 2008
Amt Hörnerkirchen

Amt Hörnerkirchen er et amt i det nordlige Tyskland, beliggende i den nordlige del af Kreis Pinneberg. Kreis Pinneberg ligger i den sydlige del af delstaten Slesvig-Holsten. Administrationen er beliggende i byen Barmstedt.

Amt Hörnerkirchen grænser mod nord, øst og vest til Kreis Steinburg og mod syd til Amt Rantzau og Amt Elmshorn-Land.

Kommuner i amtet  
 Bokel 
 Brande-Hörnerkirchen 
 Osterhorn 
 Westerhorn

Historie 
Amtet blev oprettet 1. oktober 1889. Siden 1. januar 2008 har Amt Hörnerkirchen haft forvaltningsfællesskab med byen Barmstedt, og amtets administration ligger i Barmstedt. I Amtshuset i Brande-Hörnerkirchen er der stadig borgerbetjening.

Eksterne kilder/henvisninger 

 Amtets websted
 Oprettet efter ver. 159644618 på tysk Wikipedia

Hørnerkirchen
Bokel (Kreis Pinneberg)

Bokel er en by og en kommune i det nordlige Tyskland, beliggende i Amt Hörnerkirchen under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Bokel er beliggende 8 km nord for Barmstedt. Den lille sø Mühlenteich ligger i kommunen.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Ouverture (digt)

"Ouverture" er andet digt i digtsamlingen Trækfuglene fra 1838 af Steen Steensen Blicher. Digtet kendes også under titlen "Det er hvidt herude".

Digtet 
Det er hvidt herude:
Kyndelmisse slaar sin Knude
Overmaade hvas og haard -
Hvidt forneden, hvidt foroven,
Puddret tykt staaer Træ i Skoven,
Som udi min Abildgaard.
 
Det er tyst herude:
Kun med sagte Pik paa Rude
Mælder sig den smaa Musvit.
Der er ingen Fugl, som synger;
Finken kun paa Qvisten gynger,
Seer sig om og hvipper lidt.

Det er koldt herude:
Ravne skrige, Ugler tude,
Søge Føde, søge Læ.
Kragen spanker om med Skaden
Højt paa Rygningen af Laden,
Skele til det tamme Kræ.
 
Hanen sig opsvinger
Paa en Snemand; sine Vinger
Kladskende han sammenslaaer.
Krummer Halsen stolt og galer -
Hvad monstroe han vil den Praler?
Hvis endda om Tøe han spaaer!

Inderlig jeg længes
Efter Vaar, men Vintren strænges;
Atter Vinden om til Nord!
Kom Sydvest, som Frosten tvinger!
Kom med dine Taagevinger!
Kom og løs den bundne Jord!

Eksterne henvisninger 
 Ouverture på kalliope.org

Digte fra Danmark
Hjejlen (digt)

"Hjejlen" er digt nr. 3 i digtsamlingen Trækfuglene fra 1838 af Steen Steensen Blicher.

Digtet 
Hjejlen! han har ikkun een Melodie,
Og den endda i Minore;
Den stemmer lidt til Melankoli,
Og dog jeg raaber: encore!
Jeg ynder hans Maestoso godt;
Den passer til Heden derude;
Naar Havsulen klæder Himlen i Graat,
Og Moseuglerne tude.
Den passer ret vel til Blæstens Suk
Hen over Gravhøjes Toppe,
Til Kongeørnens blodtørstige Kluk,
Alt som han speider histoppe.
Det giver Liv dog i skumle Ørk,
Om langt fra ikke et lystigt;
Er Skyen graa og er Jorden mørk,
Den Fløjte klinger dog trøstigt.
Den leder Foraarsconcerten ind
Med en alvorlig Andante.
Desmeer forlystes da Sjæl og Sind
Ved Lærkens Allegro brillante.

Se også

Eksterne henvisninger 
 Digtet på kalliope.org

Digte fra Danmark
Inna Suslina

Inna Jevgenjevna Suslina (Russisk: Инна Евгеньевна Суслина) (født den 5. januar 1979 i Tasjkent, Usbekistan) er en russisk håndboldspiller der spiller for den makedonske storklub ŽRK Vardar siden 2012. Hun har tidligere spillet på det russiske landshold. Til OL 2008 i Beijing, fik hun sammen med resten af det russiske landshold en OL sølvmedalje i håndbold.

Hun har tidligere spillet for det danske GOG Svendborg TGI fra 2004 til 2008.

Resultater 

 OL 2008 Beijing: 
 VM 2007 Frankrig: 
 EM 2006 Sverige: 
 EM 2008 Makedonien:

Kilder 

Håndboldspillere fra Rusland
Håndboldspillere fra GOG
Velkommen, Vinter

Velkommen, Vinter er en essaysamling af Frank Jæger. Samlingen medførte, at Frank Jæger i 1958 blev tildelt De Gyldne Laurbær.

Referencer 

Litteratur i 1958
Litteratur fra Danmark
Dydige digte

Dydige digte er en digtsamling af Frank Jæger fra 1948 og var hans debut som digter. Samlingen indeholder 30 digte, hvoraf flere er sat i musik. Samlingen rummer også digtet "Sidenius i Kighavn" om figuren Sidenius, der er præget af sortsyn. Inspirationen til Sidenius-figuren er hentet i romanen Lykke-Per af Henrik Pontoppidan. Sidenius optræder også i senere digte af Frank Jæger.

Det første digt i samlingen, "Håndslag til Tony", er senere blevet kendt som sangen "Vi der valgte regnen" med musik af Tony Vejslev, som også har skrevet musik til et andet digt fra samlingen, "Kirsten og vejen til Gurre". Samlingen rummer bl.a. også digtene "Skovsol" og "Søndag i september".

Digtsamlingen er inkluderet i "Samlede digte" fra 2001.

Noter 

Digtsamlinger
Sekundærrute 259

Sekundærrute 259 er en rutenummereret landevej på Sjælland.

Ruten strækker sig fra Slagelse til Skælskør.

Rute 259 har en længde på ca. 17 km.

Kilder 

259
Darío Benedetto

Dario Benedetto (født 17. maj 1990) er en fodboldspiller fra Argentina. Hans nuværende hold er Olympique de Marseille i Ligue 1.

Mesterskaber

Nationale mesterskaber

Internationale mesterskaber

Henvisninger 

Fodboldspillere fra Arsenal de Sarandí
Fodboldspillere fra Club América
Fodboldspillere fra Boca Juniors
Fodboldspillere fra Olympique Marseille
Fodboldspillere fra Elche CF
Paulig

Paulig eller Oy Gustav Paulig Ab er en finsk fødevarekoncern. Virksomheden er specialiseret indenfor import af kolonialvarer som kaffe, te, kakao og krydderier. I 2012 var Pauligs omsætning på 858 mio. Euro og der var 1.846 ansatte. Hovedkvarteret ligger i Helsinki. Der satses primært på markedet i Norden og Nordeuropa.

Historie 
Grundlæggeren konsul Gustav Paulig (1850–1907) stammede fra Lübeck. Hans søn Eduard Paulig (1889–1953) udviklede ristningsteknikkerne og etablerede direkte kontakter i de kaffeproducerende lande. Dennes søn Henrik Paulig (1915–1982), som var i spidsen for virksomheden fra 1947 til 1973, udvidede aktiviteterne betydeligt.

Paulig fremstiller kaffeprodukter, is, te og krydderier. Paulig var først i Finland med et industrielt kafferisteri (1904) og i 1942 grundlagde de Nordens første fryseanlæg til dybfrost af fødevarer. Denne forretning var man ene om i Finland frem til 1987. Under 2. verdenskrig blev kaffeimporten sat helt i bero. 

I 1971 afstod virksomheden sin handel med kolonialvarer og investerede i stedet for i rederivirksomhed.

Siden 1989 har Paulig markedsført Santa Maria krydderier i Finland og de ejer Lihel Oy, som i Esbo fremstiller krydderier til industrien. I 2005 opkøbte Paulig en norsk krydderifabrik. Virksomheden har en krydderifabrik i Danmark og en andel i et et kafferisteri i Norge.

Ekstern henvisning 
 Pauligs website

Fødevarevirksomheder fra Finland
Virksomheder i Helsinki
Etableret i 1876
Brande-Hörnerkirchen

Brande-Hörnerkirchen er en by og en kommune i det nordlige Tyskland, beliggende i Amt Hörnerkirchen under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Kommunen ligger omkring otte kilometer nord for Barmstedt. Nærmeste jernbanestation ligger omkring en km væk i Westerhorn-bydelen Dauenhof ved jernbanen Hamburg-Altona - Neumünster - Kiel/Flensborg. Til motorvejen A 23 er der fire kilometer (Hohenfelde).

Musikfestivaler 
Siden 2006 er der hvert år afaholdt en middelaldermusik-Folkmetal-festival „Hörnerfest“. Derudover har der hvert år siden 1998 været afholdt metal-festival med navnet  „Headbangers Open Air“.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Australiens delstater og territorier

Australien (officielt Commonwealth of Australia) er en forbundsstat bestående af seks delstater og ti territorier. Det australske fastland består af fem delstater (delstaten Tasmanien er en ø nær fastlandet) og tre territorier. Australien er verdens 6. største land, eksklusive Australian Antarctic Territory i Antarktis.

Alle delstater samt de to største territorier på fastlandet har delvist selvstyre, og de er alle repræsenteret i det føderale parlament. De resterende territorier er underlagt forbundsregeringen. I 2015 blev det tidligere selvstyrende territorium Norfolk Island underlagt føderalt styre. Kun tre oversøiske territorier er beboede. Resten er ubeboede, med undtagelse af ikke-permanente forskningsstationer.
Teglkås

Teglkås er et dansk fiskerleje med fiskerhuse, tidligere røgerier og en lille havn. Landsbyen ligger på vestkysten af Bornholm, cirka fire kilometer nord for Hasle, på en smal kyststrækning mellem Helligpeder og Vang. Teglkås ligger op til en stejl skråning af gnejs.

Historie 
Omkring 1700 var den lille landsby kendt som Tegl Kaas og i midten af 1800-tallet som Kaas Fiskerleie.

Fiskeri 

I 1930'erne var der omkring 20 fiskere. De fiskede hovedsageligt sild og torsk. De to røgerier fra omkring år 1900 blev brugt til 1960'erne. Herefter blev fangsten røget i Hasle.

Havnen består af et ydre og indre havn. Den indre har faste bådpladser. Den blev bygget i 1850 og flere gange udvidet til 1895, hvor den ydre mole blev bygget. Den seneste renovation fandt sted i 1996.

Galleri

Trivia 
 Mellem Teglkås og Vang ligger Jons Kapel, hvor der ifølge legenden var en munk, der prædikede for at omvende øboerne til kristendommen.

Noter

Litteratur 
 Hansen, Finn; På 367 ture i den Bornholmske Natur, NaturBornholms forlag, Aakirkeby, 2011, 336. . læst på 28. oktober 2016.
 Pedersen, Kristoffer Holm, Poring Går Til Bornholm, Politikens Forlag, JP/Politikens Hus APS, Vesterbro, København, 2015, 284. .

Eksterne henvisninger 
 Teglkås Havn  på marinaguide.dk
 Teglkås på Den Store Danske Encyklopædi - læst den 30. oktober 2016
 Teglkås på Bornholm.info læst den 30. oktober 2016
 Teglkås på bornholm-ferien.de læst den 30. oktober 2016 

Lokaliteter på Bornholm
Havne i Danmark
Tejn Mølle

Tejn Mølle eller Melsted Stubmølle er en stubmølle i Melsted 1 km syd for Gudhjem på den danske ø Bornholm i Nordeuropa.

Historie 
Møllen blev opført i 1830 i Årsballe og taget i brug samme år og omkring 1850 flyttet til Tejn på vestkysten af Bornholm. Selv om den stod på toppen af en klippe, fangede møllen for lidt vind. Den blev derfor i 1882 forhøjet og sat på en stub. Ejeren, Peter Mikkelsen, gav den under flytningen nye vinger, der kunne justeres . I modsætning til mange andre stubmøller drejer vingerne - set fra forsiden - med uret. Mikkelsen gjorde møllen større både i højde og dybde. Møllen gik i arv til hans søn og var i drift til 1941.

For at bevare den blev den erhvervet af Foreningen Bornholm. I 1959 blev den fredet. I år 2000 kunne den ikke længere fungere på grund af nærliggende høje træer og bygninger. I 2006 blev det derfor besluttet at flytte den til Bornholms Landbrugsmuseum i Melsted lige syd for Gudhjem. I 2009 blev den åbnet for offentligheden. Møllen står på et højt punkt og er synlig fra vejen og er nu helt fri for store objekter, der kan fange dens vind.

Nuværende brug 
Møllen bruges til at male fodermajs til dyrene på Melstedgård landbrugsmuseum. Der er en udstilling om møller på Bornholm og en demonstration af brugen af en mølle.

Galleri

Trivia 
 Der er to andre monumentale stubmøller på Bornholm: Bechs Mølle og Egeby Mølle.

Eksterne links 
 Tejn Stubmølle Monumentnr.: 400-286702-1 på Kulturarv.dk
 Møller på Bornholm 
 Møllesten af Tejn Mølle  på Bornholms Museum

Kilder

Se også 
 Liste af vindmøller på Bornholm

Fredede bygninger, konstruktioner og anlæg i Bornholms Regionskommune
Stubmøller i Danmark
George Miller

George Kusunoki Miller (født 18. september 1992) er en youtuber, der er mest kendt som sin fiktive figur Filthy Frank. Frank optræder i sin egen serie på Youtube: The Filthy Frank Show. Serien kørte fra 2011 til 2017. Filthy Frank showet blev ofte opfattet som kraftigt provokerende.

Karriere 
Miller oprettede sin første youtube-kanal (DizastaMusic) i juni 2008. Han startede med at lave en række videoer med ham selv og hans venner. I 2013 lavede Miller og nogle venner en video ved navn DO THE HARLEM SHAKE (som også blev et internet fænomen), og der fik hans kanal sin første succes. I 2013 oprettede Miller en anden kanal (TVFilthyFrank), som han derefter flyttede sit show til. George Miller var en meget succesfuld youtuber, og hans kanal (TVFilthyFrank) nåede 7 millioner følgere. I serien optræder andre fiktive figurer, ligeledes spillet af Miller, f.eks. Pink Guy, Salamander Man, Chin Chin, osv.

Miller har udgivet 2 comedy-albums: Pink Guy (2014) og Pink season (2017) under Pink Guy figuren, samt en bog: Francis of the filth (2017)

Den 29. december 2017 forklarede Miller i et tweet, at han havde besluttet at træde væk fra comedy, grundet mistet interesse og sundhedsproblemer, samt at YouTube var begyndt at "demonetize" hans videoer. Han ville hellere fokusere mere på sin musikalske karriere.

Eksterne henvisninger 
 
 
 

Youtubere fra Australien
Youtubere fra Japan
Terra Nova (tv-serie)

Terra Nova er en amerikansk TV-serie fra 2011.

Præmis 
Serien følger familien Shannon, som rejser 85 millioner år tilbage i tiden. De får et nyt liv i kolonien Terra Nova. Familien består af James og Elisabeth med deres tre børn: Josh, Maddy og Zoe.

Medvirkende

Episoder

Referencer 

Amerikanske tv-serier fra 2010'erne
Tv-programmer fra Fox Broadcasting Company
Brenderup-Bogense-banen

Brenderup - Bogense var en lokal jernbanelinje på Nordfyn.

Historie 
Jernbanen blev taget i brug d. 5. december 1911 af Nordvestfyenske Jernbane (OMB) og kørte mellem Brenderup og Bogense. Banen lukkede d. 1. april 1966.

Nuværende tilstand 
Banen er fjernet helt, men de 2,5 km fra Brenderup til Holse er der anlagt en vandresti. Alle stationer langs denne linje eksisterer dog stadig.

Kilder, noter og/eller henvisninger

 http://www.danskejernbaner.dk/vis.bane.php?BANE_ID=119 
 http://www.sfvj.dk/fynskebaner/omb.htm

Nedlagte jernbanestrækninger i Danmark
Fyn
Somatisk nervesystem

Det somatiske nervesystem (SoNS eller frivillige nervesystem) er en del af det perifere nervesystem associeret med frivillig skeletalmuskel kontrol af kropsbevægelser. SoNS udgør den største del af det samlede nervesystem, og består af afferente nerver og efferente nerver. Afferente nerver har ansvar for at formidle sensoriske oplevelser fra kroppen til det centrale nervesystem (CNS); efferente nerver er ansvarlige for at sende kommandoer fra CNS ud til kroppen, stimulere muskelkontraktion; de inkluderer alle non-sensoriske neuroner forbundet med skeletalmuskler og huden. A'et i afferent korrespondere til præfixet ad- (mod), mens E'et i efferent korresponderer til præfixet ex- (ud fra).

Referencer 

Nervesystemets anatomi
Sensorisk nerve

En sensorisk nerve/neuron er en nerve der bærer sensorisk information mod centralnervesystemet (CNS). Der er en indkapslet, kable-agtig bundt af afferente nervefibre (sensoriske neuroner axoner ) i det perifere nervesystem (PNS). Disse fibre forbinder sensoriske receptorer på kroppens overflade eller i vævet til relevant processer i CNS. Sensoriske nerver er ofte parret med motorneuroner, der er bundter af efferente nervefibre der løber fra CNS til PNS. Stimuli skaber nerveimpulser i receptorerne og ændrer potentialerne, der kenders som sensorisk transduktion.

Referencer 

Nervesystemets anatomi
Motorneuron

Et motorneuron er en nervecelle (neuron) hvis cellekrop er lokaliseret i rygmarven, og hvis fiber (axon) rager ud fra rygmarven for direkte eller indirekte at kontrollere effektororganer, hovedsageligt muskler og kirtler. Motorneuroners axoner er efferente nervefibre der bærer signaler fra rygmarven til effektorerne for at producere effekt. Typer af motorneuroner er α-motorneuroner, β-motorneuroner og γ-motorneuroner.

Der er øvre motorneuroner og nedre motorneuroner, med celletypen beskrevet ovenfor værende en nedre motorneuron. Øvre motorneuroner er corticospinale interneuroner, der opstår i motorcortex og løber ned til rygsøjlen hvor de aktiverer de nedre motorneuroner gennem synapser. Termen 'motorneuron' er normalt kun brugt om efferente neuroner, der faktisk innerverer muskler (de nedre motorneuroner).

En enkelte motorneuron kan innervere mange muskelfibre og en muskelfiber kan undergå mange aktionspotentialer i den tid det tager for en enkelt muskel at trække sig sammen. Som resultat heraf, hvis aktionspotentialet ankommer før en sammentrækning er fuldendt, kan sammentrækningerne lægges oven i hinanden. Dette gør at kraften er større end hvis det var en enkelt sammentrækning. En tetanisk kontraktion skyldes en konstant, meget højfrekvent stimulation - aktionspotentialer kommer med så høj en hastighed at individuelle sammentrækninger ikke kan skelnes fra hinanden, hvorfor spændingen stiger støt, for til sidst at nå et plateau.

Referencer 

Hjernen
Enteriske nervesystem

Det enteriske nervesystem''' (*ENS) eller intrinisks nervesystem''' er en af hovedopdelinger af nervesystemet, og består af netagtigt system af neuroner der overvåger funktioner i det gastrointestinale system. Det refereres som regel til separat fra det autonome nervesystem, siden det har sit egen uafhængige refleksaktivitet.

Referencer 

Nervesystemets_anatomi
Prosencephalon

Prosencephalon (forhjernen) er den mest rostrale del af hjernen hos hvirveldyr. Den kontrollerer kropstemperatur, reproduktive funktioner, spisning, søvn, og enhver visning af følelser.

Referencer 

Hjernen
Finn Donsbæk

Finn Donsbæk (født 18. august 1944) tidligere formand for studenterrådet på Aarhus Universitet og Danske Studerendes Fællesråd. Senere var han en overgang afdelingsleder for Gyldendal Undervisning. I 1992 overtog han Tidens Bog & Papir på Nørrebrogade i København. I 1999 overtog Finn Donsbæk den tidligere Paludan Bøger på Fiolstræde og omdannede sammen med Ib Schierbeck forretningen til Paludan Bog & Cafe.

Eksterne kilder og henvisninger 

Boghandlere fra Danmark
Militær fysisk træningslære

Militær fysisk træningslære er det teoretiske grundlag for træningskonceptet Militær Fysisk Træning i det danske forsvar. Militær Fysisk Træning er udviklet af Center for Militær Fysisk Træning (dengang Center for Idræt) ved Forsvarets Sundhedstjeneste tilbage i 2006. Militær Fysisk Træningslære er kommet til i løbet af 2015 og er under stadig udvikling. Militær fysisk Træningslære forklarer en række træningsrelaterede begreber (såsom træningsdomænerne styrke, udholdenhed og mobilitet, træningsmetoder såsom styrketræning osv. samt træningsparametre såsom frekvens, volumen, intensitet m.m.) og beskriver den grundlæggende træningsteori (adaptation, superkompensation, stress-akkumulation osv.) og præsenterer en række træningsprincipper for den træning der planlægges og udføres i det danske forsvar.   

Træningsprincipperne i militær fysisk træning er en række retningslinjer for planlægningen af god og hensigtsmæssig træning til især militære enheder. Der er i høj grad tale om pragmatiske betragtninger. Der er 8 principper for træningsplanlægning, øvelsesvalg m.m. samt 4 principper for bevægelse.

Planlægningsprincipperne 
 GAS-Princippet
 Simplicitetsprincippet

 Kontinuitetsprincippet
 Specificitetsprincippet
 Variationsprincippet
 SUM-princippet
 Autoreguleringsprincippet
 Individualiseringsprincippet

Bevægelsesprincipperne 
 Princippet om teknisk mål
 Princippet om teknisk tærskel
 Joint-by-joint princippet
 Vægtstangsprincippet

Motivation i Militær Fysisk Træning 
Den teoretiske baggrund for motivationsdelen i Militær Fysisk Træning er Ryan og Deci's Selv-bestemmelsesteori.

Eksterne henvisninger 
 Selv-bestemmelsesteori

Danmarks militær
Motion